Baviaans Lodge | LekkeSlaap
Baviaans Lodge is vir liefhebbers van die natuur, die wildernis en vrede. Baviaans Lodge is die voorste wilderniswegbreek lodge direk op die grens van die Baviaanskloof Wêrelderfenisgebied.
Die lodge se afgeleë ligging aan die voorheuwels van 'n antieke bergreeks verseker vrede en rustigheid, geen selfone, geen elektrisiteit, net die musiek van die natuur in die agtergrond en die stilte van die wildernis oral om.
Akkommodasie word voorsien in ongekunstelde maar gemaklike klipkothuise, elkeen met 'n kaggel in die slaapkamers, smaakvolle versiering volgens 'n tradisionele Afrika-tema, oorgenoeg privaatheid en ontspanning, maar naby genoeg aan die hooflodge vir etes en aktiwiteite.
Al ons aktiwiteite is omgewingsvriendelik en in die buitelug. Ons maak egter ook voorsiening vir 'n groot verskeidenheid vervoer-ervarings: 4x4-ritte, avontuurmotorfietse, bergfietsritte en staptogte wat jou uithouvermoë op die proef stel. Daar is ook staproetes in die natuur, kloofklim, voëlkyk, bergfietsritte, botaniese- en dendrologiese uitstappies, rotskuns, fotografie, en natuurlik absolute ontspanning.
Ons is maklik bereikbaar van die Tuinroete, die Tsitsikamma, die bekende R62-roete en die Baviaanskloof (via 'n 4x4-roete) self af. Hierdie 4x4-roete is een van die mooiste grondpaaie in die Kaap.
Ons maak voorsiening vir families, paartjies, individue en alle natuurliefhebbers in hierdie wonderlike wildernisgebied.